
:: Logline
[bookmark: _Hlk139379257]Retrat coral sobre l’avortament adolescent que transita entre allò individual i compartit, entre el secret i la paraula.

:: Sinopsi curta 
Després d’anys de silenci sobre l’avortament que va viure d’adolescent, la Marta rep un centenar de testimonis anònims de dones que han viscut el mateix que ella. Portant aquestes històries a la pantalla, juntament amb sis noies que posen veu i rostre a aquests relats silenciats, obre un espai compartit on el que s'ha silenciat esdevé col·lectiu.

:: La història

:: La direcció
Marta Duran Lozano és directora i guionista. Llicenciada en Comunicació Audiovisual, també va cursar el Màster en Documental de Creació a la Universitat Pompeu Fabra. En el marc del màster va començar a desenvolupar Les culpables, la seva òpera prima. La pel·lícula és una producció de Boogaloo Films i Guspira Films, i ha passat per l’Acció Viver de Dones Visuals, el DOK Co-Pro Market i el D’A Film Lab, entre d’altres. També ha rebut el Premi a Millor Projecte en Desenvolupament a l’Atlàntida Mallorca Talents Lab i un dels Premis Laya 2025 per la reflexió i defensa dels drets humans.
Actualment, és resident de la Residència de Guions de l’Acadèmia del Cinema Català, on escriu la seva primera pel·lícula de ficció, El prec de les feres, amb la tutorització de Pol Guasch.

:: Premis i festivals
· Secció oficial al DocsBarcelona, 2026
· Thessaloniki International Documentary Festival, Film Forward Competition 2026
